Carantonus
Vide etiam paginam discretivam: Carantonus (discretiva). Carantonus (Francogallice: la Charente) flumen Franciae iuxta oppidum Chéronnac Vigennae Superioris oritur, trans praefecturas Vigennam, Carantonum, Carantonum Maritimum currit et in Oceanum Santonicum non longe a Rupifortio cadit. Hoc flumen nomen dedit praefecturis Carantono et Carantono Maritimo necnon regioni cuius appellatio est Pictaviensis et Carantoni.